Document ID: /fineweb-2-swissfilter-quality_10-filterrobots/filtered/02821.jsonl.gz/100

2021-04-28
Drage sestre, draga braćo
Pred nama je sada u petak 30. travnja točno u 10:00 sati 350. obljetnica pogubljenja Petra Zrinskog i Frana Krste Frankopana. Petar Zrinski i Fran Krsto Frankopan samo su pravili plan kako izboriti više slobode hrvatskom narodu ispod nasilne bečke krune, a onda se to dočulo u Beču. Car ih je pozvao u Beč na dogovor i da osobno zatraže pred njim oprost. Odzvali su se bez straha, jer nisu ništa bili učinili. Bila je to carska podvala: odmah su ih po dolasku u Beč uhitili, sva njihova imanja po Hrvatskoj sebi prisvojili, a onda njih osudili na smrt i potom potpuno uništili, iskorijenili njihove cijele obitelji, i mušku i žensku lozu. U Austrougarskoj je bilo zabranjeno i spominjati Zrinskog i Frankopana i ovaj strašni bečki zločin koji je uništio te dvije najsnažnije vladarske obitelji u Hrvatskoj i tako za buduća stoljeća obezglavio Hrvatsku. Austrija je tek 1919. dozvolila da se njihove kosti prenesu u Zagreb.
O svemu tome možete pratiti predstavu BEČKA UROTA sada u petak 30. 4. 2021. na sljedećim medijima:
HRT - DOBRO JUTRO HRVATSKA, od 9,00 sati
Na televiziji za BiH - RTV-HB s linkom https://rtv-hb.com/tvuzivo/ od 20:00 sati.
Na radio-postaji za BiH (Herceg-Bosna) cijelu predstavu s linkom
http://rtv-hb.com/live.php od 20:20 sati.
Ne propustite se informirati o ovim važnim stranicama naše i europske povijesti! Sve zdravo i blagoslovljeno,
Fra Šito
Admin - 21:25:44 @ Novosti